เผยเจ้าชายแฮร์รี่ทรงถูกกดดันให้เลือก เสียพระทัยต้องแยกจากราชวงศ์ 
แหล่งข่าวใกล้ชิด เผย เจ้าชายแฮร์รี่ทรงรู้สึกเสียพระทัยต้องแยกจากราชวงศ์อังกฤษ เพราะทรงรักควีน รักประเทศนี้ จึงทำให้พระองค์ทรงถูกกดดันให้ต้องเลือก เพราะเมแกนต้องการจะไปเมื่อ 13 ม.ค.63 สื่อดังในอังกฤษ ทั้งเว็บไซต์ เดอะ ซันและ เดลี่เมล เกาะติดสถานการณ์ตึงเครียดในราชวงศ์อังกฤษ หลังเจ้าชายแฮร์รี่ และเมแกน ดยุคและดัชเชสแห่งซัสเซกซ์ ประกาศข่าวช็อกพระบรมวงศานุวงศ์ ขอลดบทบาทจากการเป็นสมาชิกชั้นสูงในราชวงศ์อังกฤษ จนทำให้สมเด็จพระราชินีเอลิซาเบธที่ 2 มีพระกระแสรับสั่งให้เจ้าชายแฮร์รี่ พระราชนัดดา เข้าเฝ้าฯ พร้อมด้วยเจ้าฟ้าชายชาร์ลส์ และเจ้าชายวิลเลียม พระบิดาและพระเชษฐาของเจ้าชายแฮร์รี่ ที่พระตำหนักซานดริงแฮม ในมณฑลนอร์ฟอล์ก วันที่ 13 ม.ค.นี้เดอะ ซัน รายงานว่า จากการเปิดเผยของแหล่งข่าวคนหนึ่งกับ The Times ระบุ การขอถอยห่าง-ลดบทบาทจากการเป็นสมาชิกชั้นสูงในราชวงศ์อังกฤษ และต้องการหารายได้เยี่ยงสามัญชนอย่างเป็นอิสระนั้น เป็นการตัดสินใจที่ถูกผลักดันโดยเมแกน พระชายาในเจ้าชายแฮร์รี่ ในขณะที่เจ้าชายแฮร์รี่ทรงมีความรู้สึกเสียพระทัยที่ต้องแยกจากราชวงศ์ จึงทำให้พระองค์ตกอยู่ภายใต้ความกดดันที่จะต้องเลือก ในขณะที่เจ้าชายแฮร์รี่ทรงรักสมเด็จพระราชินีเอลิซาเบธที่ 2 พระอัยยิกา และทรงรักประเทศนี้จากการเปิดเผยของแหล่งข่าว ระบุด้วยว่า เมแกน ต้องการจะไป เพราะมันไม่เวิร์กสำหรับเธอ โดยเมแกนได้เดินทางกลับไปแคนาดาแล้ว และปล่อยให้เจ้าชายแฮร์รี่ทรงชี้แจงเรื่องนี้กับสมเด็จพระราชินีเอลิซาเบธที่ 2 ด้วยพระองค์เอง .
แหล่งข่าวใกล้ชิด เผย เจ้าชายแฮร์รี่ทรงรู้สึกเสียพระทัยต้องแยกจากราชวงศ์อังกฤษ เพราะทรงรักควีน รักประเทศนี้ จึงทำให้พระองค์ทรงถูกกดดันให้ต้องเลือก เพราะเมแกนต้องการจะไป 
เจ้าชายแฮร์รี่,ข่าวเด่น,เมแกน,เจ้าชายวิลเลียม,ควีนเอลิซาเบธที่2,ดยุคแห่งซัสเซกซ์,ข่าววันนี้